Id-Deċiżjoni tal-Kummissjoni
tal-25 ta’ Novembru 1996
li temenda d-Deċiżjoni 77/144/KEE li tistabbilixxi l-kodiċi standard u r-regoli li jiggvernaw it-traskrizzjoni f’forma li tinqara bil-magni tad-data ta’ l-istħarriġ taż-żoni ta’ tħawwil ta’ ċerti speċi ta’ siġar tal-frott, u tistabbilixxi l-limiti ta’ l-oqsma produttivi għal dawn l-istħarriġ
(Test b’rilevanza għaż-ŻEE)
(96/689/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat id-Direttiva tal-Kunsill 76/625/KEE ta’ l-20 ta’ Lulju 1976, dwar l-istħarriġ statistiku li għandu jsir mill-Istati Membri sabiex jiddeterminaw il-potenzjal produttiv taż-żoni ta’ tħawwil ta’ ċerti speċi ta’ siġar tal-frott [1], kif l-aħħar emendata permezz tar-Regolament tal-Kummissjoni (KEE) Nru 1057/91 [2], u b’mod partikolari l-Artikolu 4(4) u (9) tiegħu,
Billi l-esperjenza miksuba mit-tmexxija ta’ l-istħarriġ bażiku aħħari twassal sabiex isiru ċerti emendi fil-lista komuni tal-varjetajiet li għandhom jiġu mistħarrġa u b’konsekwenza huwa meħtieġ li jiġu emendati l-Annessi II tad-Deċiżjoni tal-Kummissjoni 77/144/KEE [3], kif l-aħħar emendata permezz tad-Deċiżjoni 95/531/KE [4];
Billi l-karatteristiċi ta’ l-istħarriġ huma mniżżla fl-Artikolu 2 tad-Direttiva 76/625/KEE u r-regoli dettaljati ta’ l-applikazzjoni ta’ dak l-Artikolu huma mfassla skond il-proċedura mogħtija taħt l-Artikolu 9 ta’ dik id-Direttiva;
Billi l-miżuri mogħtija f’din id-Deċiżjoni huma bi qbil ma’ l-opinjoni tal-Kumitat Permanenti ta’ Istatisitċi Agrarji,
ADOTTAT DIN ID-DEĊIŻJONI
Artikolu 1
L-Anness II tad-Deċiżjoni 77/144/KEE hija mibdula kif ġej bl-Anness ta’ din id-Deċiżjoni.
Artikolu 2
Din id-Deċiżjoni hija indirizzata lill-Istati Membri.
Magħmula fi Brussel, fil-25 ta’ Novembru 1991.